கேள்வி: ச. கிருஷ்ணமூர்த்தி (கல்வெட்டாய்வாளர்) - தொல்லியல் துறையில் ஆய்வுப் பணிகள் பற்றி விளக்கவும்.
பதில்: தமிழ்நாடு அரசு தொல்லியல் துறை 1978 ஆம் ஆண்டில் தஞ்சாவூர் மாவட்டம் தொல்லியல் அலுவலராக, தஞ்சாவூர் அருங்காட்சியகத்தில், பணியில் சேர்ந்தார். ஆயிரக்கணக்கான .ஓலைச்சுவடிகள் மற்றும் கையெழுத்து ஆவணங்களை சேகரித்தார். தருமபுரி மாவட்டம் ஐந்து ஆண்டுகள் பணியாற்றியபோது பல கல்வெட்டு, சிற்பம் மற்றும் பெருங்கற்கால ஓவியங்கள் ஆகியவற்றைச் சேகரித்தார். சிதம்பரம் (நகரம்) சிறிது காலம் பணியிலிருந்த பின்னர் காஞ்சிபுரம் மாவட்டம் தொல்லியல் அலுவலராக நான்காண்டுகள் பணிபுரிந்த காலத்தில் காஞ்சிபுரம் மாவட்டக் கோயில்கள், கல்வெட்டுகள், நினைவுச் சின்னங்கள் குறித்து பல தகவல்களை சேகரித்தார். கல்வெட்டுப் படி எடுத்தல் குறித்த முனைப்புத் திட்டத்தில் சென்னை, திருவள்ளூர், காஞ்சிபுரம் மாவட்டங்களுக்கான குழுவிற்குத் தலைமை தாங்கி பல்வேறு கல்வெட்டுகளைப் படியெடுத்ததுடன் கோவில்கள் குறித்த தகவல்களையும் திரட்டினார். தருமபுரி மாவட்டத் தொல்லியல் கையேட்டினை எஸ்.செல்வராகவுடன் இணைந்து தயாரித்தார்.